b'\n_START_ARTICLE_\nEurolyga\n_START_SECTION_\nFormatas\n_START_PARAGRAPH_\nIki 2000 m. organizuodavo FIBA ir turnyras buvo vadinamas Europos \xc4\x8dempion\xc5\xb3 taure. 2009\xc2\xa0m. buvo pakeistas iki tol naudotas turnyro formatas. Reguliarusis sezonas prasideda klubus suskirs\xc4\x8dius \xc4\xaf 4 grupes pagal paj\xc4\x97gum\xc4\x85, atsi\xc5\xbevelgiant \xc4\xaf pra\xc4\x97jusio sezono rezultatus. Grup\xc4\x97s komandos su\xc5\xbeaid\xc5\xbeia tarpusavyje rungtynes namuose ir i\xc5\xa1vykoje. Keturios stipriausios kiekvienos grup\xc4\x97s komandos patenka \xc4\xaf sekant\xc4\xaf etap\xc4\x85, vadinam\xc4\x85j\xc4\xaf Top 16. \xc5\xa0iame etape stipriausios komandos v\xc4\x97l suskirstomos \xc4\xaf 4 grupes ir tarpusavyje su\xc5\xbeaid\xc5\xbeia po rungtynes namuose ir i\xc5\xa1vykoje. Po 2 stipriausias komandas patenka \xc4\xaf ketvirtfinalio etap\xc4\x85. Ketvirtfinalyje komandos su\xc5\xbeaid\xc5\xbeia rungtynes namuose ir i\xc5\xa1vykoje. Ketvirtfinalio nugal\xc4\x97tojai patenka \xc4\xaf finalin\xc4\xaf ketvert\xc4\x85, vykstant\xc4\xaf tam tikrame viename mieste. Pusfinalyje ir finale \xc5\xbeaid\xc5\xbeiamos vienerios rungtyn\xc4\x97s._NEWLINE_2012\xc2\xa0m. dalis turnyro formato dar kart\xc4\x85 pakeista. Po reguliariojo sezono, \xc4\xaf Top 16 etap\xc4\x85 patek\xc4\x99 klubai suskirstomi \xc4\xaf dvi grupes po a\xc5\xa1tuonias komandas, kurios tarpusavyje su\xc5\xbeaid\xc5\xbeia po rungtynes namie ir i\xc5\xa1vykoje. \xc4\xae ketvirtfinalio etap\xc4\x85 patenka po keturis stipriausius kiekvienos grup\xc4\x97s klubus._NEWLINE_2016 m. Eurolygos formatas i\xc5\xa1 esm\xc4\x97s pasikeit\xc4\x97. Nuo 2016\xe2\x80\x932017 m. sezono Eurolygoje dalyvauja nebe 24, o tik 16 komand\xc5\xb3. Reguliariajame sezone visos komandos su\xc5\xbeaid\xc5\xbeia tarpusavyje po du kartus namuose ir i\xc5\xa1vykoje. Ketvirtfinalyje lieka 8 stipriausios komandos, kurios suskirstamos pagal paj\xc4\x97gum\xc4\x85. Kovojama iki trij\xc5\xb3 pergali\xc5\xb3, i\xc5\xa1 j\xc5\xb3 keturios stipriausios komandos patenka \xc4\xaf finalin\xc4\xaf ketvert\xc4\x85, kuriame su\xc5\xbeaid\xc5\xbeiami pusfinaliai ir finalai.'